
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης της περιοχής Ν. Πλαστήρα 
του δήμου Αίγιου (ν. Αχαΐας). 1 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζημιώσεως λόγω 
προσκυρώσεως και ρυμοτομίας προς τακτοποίηση ιδιοκτησίας 
Εμμανουήλ Πλακαντωνάκη κ.λ.π. στη θεσ/νίκη επί των οδών 
Παρασκευοπούλου - Βασ, Όλγας και Αλεξάνδρου Μιχαηλίδου. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης της περιοχής Ν. Πλαστήρα του δήμου 
Αίγιου (ν. Αχαΐας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

'■ Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
και συμπληρώθηκε με το ν. 1512/85 (ΦΕΚ 4/Α) και ειδικότερα τα 
άρθρα 1 (παρ. 4), 6 (παρ. 1, 4, 5 και 6) και 7 (παρ. 1, 2 και 4) αυτού. 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 1, 2, 3, 9, 
11 και 29. 

3. Τις διατάξεις του ν. 1577/85 (ΦΕΚ 210/Α) και ειδικότερα 
τα άρθρα 6 (παρ. 1), 7, 8 και 9. 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 (παρ. 1). 

5. Τις διατάξεις του ν. 651/77 (ΦΕΚ 20/Α) και ειδικότερα το 
άρθρο 12 παρ. Ια και 4 όπως η τελευταία προστέθηκε με την παρ. 
5 του άρθρου 31 του ν. 1577/85 (ΦΕΚ 210/Α). 

6. Την υπ’ αρ. 46254/1758/13.6.86 απόφαση του Υπουργού 
Περιβάλλοντος Χωροταξίας και Δημοσίων Έργων (ΦΕΚ 604/Δ). 

7. Την υπ’ αρ. 63821/2838/86 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδομη- 
μένου τμήματος της περιοχής Ν. Πλαστήρα του δήμου Αίγιου (ν. 
Αχαΐας)». 

8. Την υπ’ αρ. 63822/2839/86 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση πολεοδομικής προμε¬ 
λέτης των πολεοδομικών ενοτήτων 8 και 9 του δήμου Αίγιου (ν. Αχαΐας». 

9. Τις υπ’ αρ. 239/85 και 84/86 αποφάσεις του δημοτικού συμβου¬ 
λίου Αίγιου. 

10. Την υπ’ αρ. Π12/Θ.1/17.7.86 γνωμοδότηση του Συμβουλίου 
Χωροταξίας, Οικισμού και Περιβάλλοντος ν. Αχαΐας. 


11. Την υπ’ αρ. 651/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το .πολεοδομικό σχέδιο της περιοχής Νικ. Πλαστήρα 
του δήμου Αίγιου (ν. Αχαΐας) η οποία αποτελείται από τις πολεοδομι- 
κές ενότητες 8 και 9, είναι οικισμός προ του έτους 1923 και τμήμα 
της έχει χαρακτηρισθεί ως πυκνοδομημένο με την υπ’ αρ. 
63821/2838/1986 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων το οποίο εγκρίνεται με τις διατάξεις των 
άρθρων 1 και 2 του ν. δ/τος της 17.7.1923 με τον καθορισμό οικο¬ 
δομήσιμων χώρων, οδών πεζοδρόμων, κοινοχρήστων χώρων, χώρων 
πλατείας, για την ανέγερση δημοτικού σχολείου-νηπιαγωγείου, για την 
ανέγερση βρεφονηπιακού σταθμού, χώρου για την ανέγερση πολυκλα- 
δικού λυκείου- γυμνασίου, για την ανέγερση δικαστηρίων, άθλησης 
όπως οι ρυθμίσεις αυτές φαίνονται στα 13 σχετικά πρωτότυπα χρω¬ 
ματισμένα διαγράμματα σε κλίμακα 1:1000 που θεωρήθηκαν από 
τον Προϊστάμενο της Δ/νσης Πολεοδομικών Εφαρμογών με την υπ’ 
αριθ. 74361/1986 πράξη του και που συνοπτικά τους αντίτυπα δη¬ 
μοσιεύονται με το παρόν διάταγμα. 

Άρθρο 2. · 

Εγκρίνεται ο πολεοδομικός κανονισμός της περιοχής Ν. Πλαστήρα 
του δήμου Αίγιου (ν. Αχαΐας) του αραιοδομημένου τμήματος της 
οποίας εγκρίνεται το πολεοδομικό σχέδιο με το άρθρο ί παρ. 1 του 
παρόντος και καθορίζονται οι όροι δόμησης του πυκνοδομημένου τμή¬ 
ματος του οικισμού προ του έτους 1928 του οποίου επίσης εγκρίνεται 
το σχέδιο με το άρθρο 1 παρ. 1 ως εξής: 

Άρθρο 3. 

1. Στους οικοδομήσιμους χώρους που χαρακτηρίζονται με στοιχείο 
Α στα σχετικά διαγράμματα επιτρέπεται η χρήση γενική κατοικίας 
όπως ορίζεται με το άρθρο 5 παρ.-1 και 2 του π. δ/τος 81/1980 πλην 
των επαγγελματικών εργαστηρίων και των πρατηρίων βενζίνης. 

2. Στους οικοδομήσιμους χώρους που χαρακτηρίζονται με στοιχείο 
Β στα σχετικά διαγράμματα επιτρέπεται η χρήση γενικής κάτοικίας 
όπως ορίζεται με το άρθρο 5 παρ. 1 και 2 του π. δ/τος 81/1980. 

3. Στους υπόλοιπους οικοδομήσιμους χώρους επιτρέπεται η χρήση 
αμιγούς κατοικίας όπως ορίζεται από το άρθρο 4 του π. δ/τος 81/1980 
και η χρήση στοιχειώδους εκπαίδευσης και θρησκευτικών χώρων. 

Άρθρο 4. 

Στην αραιοδομημένη περιοχή της οποίας εγκρίνεται το πολεοδομικό 
σχέδιο καθορίζονται Ζώνες Κοινωνικού Συντελεστή, όπως φαίνονται 
περικλειόμενες με τις ενδείξεις (ΖΚΣ) στα σχετικά διαγράμματα. 

Στις Ζώνες αυτές ορίζεται και δεύτερος αυξημένος συντελεστής δόμησης 

1 , 6 . 

Άρθρο 5. 

1. Στο πρόσωπο των οικοπέδων οικοδομημένων ή μη που βρίσκονται 
στα οικοδομικά τετράγωνα στην περιοχή της οποίας εγκρίνεται το σχέδιο 
και έχουν πρόσωπο επί των οδών Πλαστήρα και Κορίνθου επιβάλλεται 
προκήπιο πλάτους 4 μέτρων όπως φαίνονται στα ίδια διαγράμματα. 

2. Για τα λοιπά οικόπεδα επιβάλλεται τα ανεγερθησόμενα κτίρια 
να απέχουν από τις ρυμοτομικές γραμμές 2,5 μέτρα τουλάχιστον. 

Άρθρο 6. 

Τα ελάχιστα όρια εμβαδού και προσώπου και οι λοιποί όροι και περιορι¬ 
σμοί δόμησης των οικοπέδων ορίζονται κατά τομείς ΙΑ και ΙΒ ως εξής: 

Α) Τομέας ΙΑ. 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια πενήντα (250) τ.μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα εφόσον έχουν-κατά τη 
δημοσίευση του παρόντος δ/τος: 

Ελάχιστο πρόσωπο: έξι (6) μέτρα. 

Ελάχιστο εμβαδόν: εκατό (100) τ.μ. 

Β) Τομέας ΙΒ. 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα εφόσον έχουν κατά τη 
δημοσίευση του παρόντος δ/τος: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τ.μ. 

Γ) Κατά παρέκκλιση των προηγουμένων παρ. Α και Β θεωρούνται 
άρτια και οικοδομήσιμα τα οικόπεδα: 

α) που βρίσκονται εντός των ορίων του οικισμού που προϋφί- 
σταται του έτους 1923 και έχει χαρακτηρισθεί ως πυκνοδομημέ- 
νος με την υπ’ αρ. 63821/2838/86 απόφαση του Υπουργού 
ΠΕ.ΧΩ.ΔΕ εφόσον προϋπήρχαν στις 2.7.1968 με όποιες διαστά¬ 
σεις είχαν κατά την ημερομηνία αυτή. 

β) εφόσον προκύπτουν από την οριστική πράξη εφαρμογής της πο- 
λεοδομικής μελέτης ή προέρχονται από τις εισφορές σε γη σύμφωνα 
με το άρθρο 8 του ν. 1337/83, με όποιες διαστάσεις έχουν. 

γ) Επιπλέον των διατάξεων των προηγουμένων παραγράφων 
Α, Β, Γ(α, β) θεωρούνται άρτια και οικοδομήσιμα τα οικόπεδα 
εφόσον σ’ αυτά εγγράφεται κάτοψη κτιρίου με ελάχιστη επιφάνεια 
50μ 2 και ελάχιστη διάσταση 5 μέτρα. 

Δ) Και στους δύο τομείς (ΙΑ και ΙΒ) ορίζονται: 


1. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

2. α) συντελεστής δόμησης: οκτώ δέκατα (0,8). 

β) κατ’ εξαίρεση της προηγούμενης διάταξης ορίζεται συντελεστής 
δόμησης 1,20 για οικόπεδα εμβαδού μικρότερου των 150 τ.μ. εφόσον 
η συνολική επιφάνεια ορόφων δεν υπερβαίνει τα 120 τ.μ. 

Η εξαίρεση αυτή έχει εφαρμογή σε οικόπεδα α) που έχουν προκύψει 
από κατάτμηση μέχρι της 10.3.1982 αφού αφαιρεθεί το εμβαδόν της 
εισφοράς σε γη σύμφωνα με το ν. 1337/83 και β) που βρίσκονται στο 
πυκνοδομημένο τμήμα του οικισμού που προϋφίσταται του έτους 1923. 

3. Μέγιστο επιτρεπόμενο ύψος των κτιρίων: επτά και μισό (7,50) μ. 

Άρθρο 7. 

Οι όροι και περιορισμοί δόμησης του χώρου για την ανέγερση 
δικαστηρίου καθορίζονται ως εξής: 

α) Συντελεστής δόμησης: οκτώ δέκατα (0,8). 

β) Μέγιστο ποσοστό κάλυψης: 70%. 

γ) Μέγιστο επιτρεπόμενο ύψος κτιρίων: δεκατρία (13,00) μέτρα. 

Άρθρο 8. 

Άδειες που εκδόθηκαν μέχρι τη δημοσίευση του παρόντος διατάγμα¬ 
τος ή άδειες για τις οποίες έχει υποβληθεί πλήρης μελέτη στην 
αρμόδια Πολεοδομική Υπηρεσία μέχρι τη δημοσίευση του παρόντος 
εκτελούνται όπως εκδόθηκαν ή εκδίδονται με τις προϊσχύουσες διατά¬ 
ξεις βάσει των υποβληθέντων στοιχείων. 

Άρθρο 9. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

■ Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 19 Νοεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΝΟΜΑΡΧΙΑ ΑΧΑΙΑΣ 
ΤΜΗΜΑ ΠΟΛΕΟΔΟΜΙΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(2) 

Ειδοποίηση της γενομένης παραχαταθέσεως αποζημιώσεως λόγω 
προσχυρώσεως και ρυμοτομίας προς τακτοποίηση ιδιοκτησίας Εμ¬ 
μανουήλ Πλακαντωνάιιη κ.λ.π. στη Θεσ/νίκη επί των οδών Παρα- 
σκευοπούλου - Βασ. Όλγοις και Αλεξάνδρου Μιχαηλίδου. 

Οι 1) Εμμανουήλ Ιωάννη Πλαχαντωνάκης, 2) Παύλος Αλεξάνδρου 
Πενλίδης, 3) Σοφοκλής Παύλου Πενλίδης, 4) Αλέξανδρος Παύλου 
Πενλίδης και 5) Ελένη συζ. Παύλου Πενλίδη ανακοινούν ότι παρακα¬ 
τέθεσαν εις το εν θεσ/νίκη Ταμείον Παρακαταθηκών και Δανείων 
υπέρ του Ελληνικού Δημοσίου ή των νομίμως αναγνωρισθησομένων 
δικαιούχων δραχμάς πέντε εκατομμύρια εννεακόσιας τεσσαράκοντα 
τέσσαράς χιλιάδας (5.944.000) εκδοθέντος του υπ’ αριθ. 381181/1. 
12.1986 γραμματίου συστάσεως παρακαταθήκης το οποίον κατέθε¬ 
σαν εις τον συμβ/φον θεσ/νίκης Ιωάννην Οικονομόπουλον κάτοικον 
Θεσ/νίκης (Αριστοτέλους 7) για την κατωτέρω αιτία. 

Δυνάμει της υπ’ αριθ. 3242/1972 πράξεως τακτόποιήσεως και 
αναλογισμού αποζημιώσεως του Γραφείου Πολεοδομίας θεσ/νίκης 
κυρωθείσης δια της υπ’ αριθ. 11967/72 αποφάσεως του Νομάρχη 
θεσ/νίκης προσκυρώθηκαν εις την ιδιοκτησίαν των καταθετών α) 
Τμήμα υπό στοιχεία 11- 13-14- 11 εμβαδού 3,90 τ.μ. φερόμενον 
εις την πράξη ως ιδιοκτησία Ελληνικού Δημοσίου (Εφορία Δημοσίων 


Κτημάτων ) β) Τμήμα υπό στοιχεία 11-12-15- 14- 11 εμβαδού 43 
τ.μ. φερόμενον εις την πράξη ως διεκδικούμενο υπό του Ελληνικού 
Δημοσίου (Εφορία Δημοσίων Κτημάτων) και των καταθετών. Επίσης 
με την παραπάνω πράξη ρυμοτομούνται με υπόχρεων αποζημιώσεως 
την ιδιοκτησία των καταθετών α) Τμήμα υπό στοιχεία 9-10-11-13- 
7-6-9- εμβαδού 23,50 τ.μ.φερόμενον εις την πράξη ως ιδιοκτησία 
του Ελληνικού Δημοσίου (Εφορία Δημοσίων Κτημάτων) και β) Τμήμα 
υπό στοιχεία 9-10-11-12-9 εμβαδού 3,90 τ.μ. φερόμενο εις την 
πράξη ως διεκδικούμενον υπό του Ελληνικού Δημοσίου (Εφορία Δημο¬ 
σίων Κτημάτων) και των καταθετών. Δυνάμει της υπ’ αριθ. 
589/1986 αποφάσεως του Μονομελούς Πρωτοδικείου θεσ/νίκης 
καθωρίσθη η προσωρινή τιμή μονάδος αποζημιώσεως εις δρχ. 
80.000 ανά τ.μ. και εν συνόλω δια τα ως άνω τμήματα εις δρχ. 
5.944.000 το οποίον και παρεκατετέθη με το άνω γραμμάτων το 
οποίο κατετέθη εις συμβ/φον Ιωάν. Οικονομόπουλον αυνταγείσης της 
υπ’ αριθ. 2245/1.12.86 πράξεώς του. 

θεσ/νίκη, 2 Δεκεμβρίου 1986 

Ο Πληρεξούσιος Δικηγόρος 

ΧΡΗΣΤΟΣ ΗΡΑΚΛΕΟΤΣ 

(Αριθ. Τριπλ. 6252977/86 Δημοσίου Ταμείου Γεν. Εισόδων Θεσ/νίχης). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




